Påkørslen var uundgåelig, og ambulancen blev voldsomt skadet ved uheldet. De to falckreddere slap derimod med mindre skader. En af dem overnattede på sygehuset, men ellers har de det ifølge politiet nogenlunde godt. Ambulancen var på vej tilbage til Aalborg fra en tur med en patient, så der var ingen andre med i bilen udover de to Falckreddere, da uheldet skete. Sammenstødet med kvien skete næsten samme sted syd for Støvring, hvor tre biler kort forinden var kørt sammen i et voldsomt biluheld. Landmanden har været ude for at lukke sit hegn, så kvierne nu skulle være under kontrol.

Opsummering:
[size=3]To Falckreddere kom ud for de fleste bilisters mareridt, da de kort efter midnat kom kørende på motorvejen med 120 kilometer i timen, og pludselig stod en stor kvie bomstille foran dem.[/size]